Se TV-sending om oppsettet her.

NFF har, som tidligere år, fått inn konkrete begrensninger og ønsker fra klubbene, og i tillegg er det mange andre faste forhold og forutsetninger som må tas med i vurderingen.

- Utarbeidelsen av årets spilleplan har vært ekstra utfordrende. Dette skyldes i hovedsak at vi, etter justering av hovedterminlisten, har færre datoer å spille på samt at et EM-sluttspill legger betydelige føringer. Justeringer kan fortsatte komme i EM-perioden. Tilrettelegging for de som skal ut i E-cup er gitt prioritet, samtidig som vi har hatt et stort fokus på å beramme oppgjør som øker publikumsinteressen. Det siste, sammen med justerte kamptidspunkter, håper vi skal bidra til å trekke flere til våre stadioner, sier konkurransedirektør i NFF, Nils Fisketjønn.

- Vi har hørt på supporterne og flyttet mandagskampen inn i helga. Det er et viktig grep som blant annet Norsk Supporterallianse (NSA) har vært pådriver for. Våre publikumsundersøkelser viser at de fleste fotballinteresserte nordmenn ønsker senere start på sesongen og at kampene konsentreres om helgene. Vi er svært glad for å levere begge deler, sier adm. direktør for Norsk Toppfotball, Leif Øverland.